@001
1.prathamaścittotpāda:
saṃskṛtabhāṣāyāmmadhyamakāvatārabhāṣyaṃ nāma |
āryamañjuśrīkumārabhūtāya nma: |
madhyamakaśāstre’vatārāya madhyamakāvatāracikīrṣayā sarvasamyaksambuddhaibīdhisattvaiścāpi ādau
bhagavatīṃ mahākarūṇāṃ 
buddhatvahetusampatpradhānāmaśeṣāparimitāśaraṇabhavacārakabaddhasattvaparitrāṇalakṣaṇāṃ stutiyogyatayā
darśayitumuktam |
munīndrajā: śrāvakamadhyabuddhā: buddhodbhavā:khalvapi bodhisattvāt |
kāruṇyacittādvayabuddhibodhicittāni heturjinaputrakāṇām ||1.1||
ityādi ślokadvayam | tatra anuttaradharmaiśvaryasaṃpadarjanāt, śrāvakapratyekabuddhabodhisattvebhyo’pi
paramaiśvaryasaṃpatte:, śrāvakādīnāṃ tadājñāvaśavartitvācca buddhā bhagavanto munīndra iti kathyante |
tebhya: śrāvakādīnāṃ janma tu tebhya utpatti: | katham ? buddhānāṃ samutpāde pratītyasamutpādasya
aviparyastadeśanāyāṃ praveśārtha śruticintābhāvanānusāramapi
yathādhimuktivacchrāvakatvādiparirpūtti: | yadyapi kasyacitpratītyasamutpādopadeśaśravaṇamātreṇa
paramārthādhigamavaiduṣye satyapi dṛṣṭajanmanyeva nirvāṇaprāptirna bhavati, tathāpi upadeśasādhako
vipākaniyataphalavatparajanmani abhīṣṭaphalaparipākaṃ niyataṃ prāpnoti | yathā āryadevena uktam-
iha yadyapi tattvajño nirvāṇaṃ nādhigacchati | prāpnotyayatnato’vaśyaṃ punarjanmani karmavat ||
iti || ataeva madhyamake’pi uktam- sambuddhānāmanutpāde śrāvakāṇāṃ puna: kṣaye | jñānaṃ
pratyekabuddhānāmasaṃsargātpravartate || iti || 
tarhi samyagavavādaphalaprāptikāraṇācchrāvakā iti | “kṛtaṃ me karaṇīyaṃ tasmānme nāparaṃ janma”
ityādi bhavati | punaraparaṃ, satphalamanuttaramyaksaṃbuddhamārga vā sarvatathāgatebhya: śrutvā
tadarthina: śrāvaṇatvācchrāvakā: | yathā- saddharmapuṇḍarīkasūtra uktam-
adyo vayaṃ śrāvakabhūtanātha saṃśrāvayiṣyāmatha cāgrabodhim |
bodhīyaśabdaṃ ca parkāśayāmasteno vayaṃ śrāvakabhīṣmakalpā: || iti || 
sarve bodhisattvā api tathā, kintu tathā santo’pi śrāvayanti eva, anurūpaṃ rañcamātramapi na
pratipadyante, teṣāṃ śrāvakabhūtatvādbodhisattveṣu doṣo na prasajyate | ayaṃ buddhaśabdo buddhasvabhāva:
śrāvakapratyekabuddhānuttarasamyaksaṃbuddhān trīnapi samākhyāti, ato buddhaśabdena pratyekabuddhā
ākhyātā: | te puṇyajñānayoru uttaravṛddhiviśeṣatvāt, śrāvakebhyo viśiṣṭha taratvāt,
puṇyajñānasambhāramahākaruṇāsarvākāratādyabhāvātsarvasamyaksambuddhebhyo hīnatvātmadhyā: |
tasmādeva te upadeśaṃ vinā jñānotpādādātmamātrārtha buddhatvātpratyekabuddhā iti |
yathoktasvabhāvatvātte śrāvakā: pratyekabuddhāśca tathāgatadharmadeśanāta: samudbhūtatvātmunīndrajā iti |
punaśca te munīndrā: kuto jātā iti ?- buddhodbhavā: khalvapi bodhisattvādityuktam | nanu
bodhisattvā api tathāgatopadeśata utpatrabhūtatvātjinaputrā iti kiṃ noktā:? ato: kathaṃ buddhā
bhagavanto bodhisattvebhyo jātā uktā iti ? satyamidam, tathāpi hetudvayena bodhisattvā
buddhabhagavatāṃ hetavo bhavanti-avasthāviśeṣatvāt, samādāpakāvatāratvācca | tatra
avasthāviśeṣastu tathāgatāvasthābodhisattvāvasthayo: sahetukatvāt | samādāpakastu yathā
āryamañjuśrībīdhisattvabhūta eva bhagavata: śākyamune: tatpareṣāṃ tathāgatānāṃ pūrva eva kāle
bodhicittasamādāpako manyate | ata evaṃ tanniṣṭhāphalaṃ mukhyahetubhūtaṃ dṛṣṭvā tathāgatā
bodhisattvajātā diṣṭhā: | ataeva hetusampado’tigarīyastvāthetupūjākṛte’pi phalapūjāyāmarthāpattiṃ
mattvā tairbuddhairbhagavadbhi: 
@002
niścitamaparimitaphaladāyakamahauṣadhavṛkṣamaṃkurādisamudratamañjuparṇāvasthābhūtavatyatnata:
paripālanīyatvena darśayitvā tatsamaye āsannībhūtatriyānāvasaktasattvaskandhānāṃ mahāyāna eva
niyojanārtha bodhisattvānāṃ praśaṃsā kṛtā | yathā āryaratnakūṭasūtre-
“tadyathāpi nāma kāśyapā navacandro namaskriyate sā ceva pūrṇacandro na tathā namaskriyate,
evameva kāśyapa! ye mama śraddhanti te balavantataraṃ bodhisattvaṃ namaskartavya, na tathāgata:,
tatkasya heto:, bodhisattvanirjātā hi tathāgatā: | tathāgatanirjātā: śrāvakapratyekabuddhā: |”
ata eva evaṃ yuktyāgamābhyāṃ tathāgatā bodhisattvebhyo jātā iti siddham | athavā te
bodhisattvā: kiṃ hetukā: ? uktam | kāruṇyacittā dvayabuddhibodhicittāni heturjinaputrakāṇām |
tatra karuṇā tu anukampā, atraiva vakṣyamāṇaprakārasvabhāvā | advayabuddhistu
bhāvābhāvādyantadvayāpetā prajñā | bodhicittaṃ tu āryadharmasaṃgītisūtre-
“bodhisattvo bodhicittena sarvadharmānavabudhyet | sarve dharmā dharmadhātusamā: |
sarveṣāmāgantukabhūtāpratiṣṭhitadharmāṇāṃ jñeyamātratvādjñātṛśūnyatvātparijñeyamātrāva-sāyitvena
etādṛśīyaṃ dharmatā prāṇibhiravaboddhavyeti bodhisattveṣu yo’yaṃ cittotpāda: sa
bodhisattvabodhicittotpāda ityucyate | sarvaprāṇibhyo hitasukhacittam | anuttaraṃ cittaṃ, maitryā
komalaṃ cittaṃ, karuṇatayāviparyayasaṃcittaṃ, ānandatayānanutapta cittam | upekṣātayā vimalaṃ cittaṃ,
śūnyatayāvipariṇāmaṃ cittam, animittatayā nirāvaraṇaṃ cittaṃ, apraṇidhānatayāpratiṣṭhitaṃ
cittamiti yathoktavat” | bodhisattvānāṃ mukhyahetustu karuṇā advayaprajñā bodhicittamitīme trayo
dharmā: santi | yathoktaṃ ratnāvalyām- śailendrarājavanmūlaṃ bodhicittaṃ dṛḍhaṃ tata: | digantavyāpi
kāruṇyaṃ jñānaṃ cādvayaniśritam || iti ||
bodhicittasya advayajñānasya ca dvayorapi mūlaṃ karuṇayā bhūtatvātkaruṇā mukhyatvena deṣṭumiṣyate |
bījaṃ kṛpā yajjinaśasyarāśestadvṛddhaye vārisamā, cirāya |
bhogāya pākaśca yathaiva mādau mamāta: karuṇāpraśaṃsā ||1.2 ||
yathā bāhyadhānyādisampattaye ādau madhye’nte ca bījajalapākānāṃ mukhyatayā eva
bhūtatvādupayogitābhāva:, tathā karuṇāyā eva trikāle’pi jinaśasyasampade upayogitāmevaṃ
deśitā vartate | evaṃ dayālustu paradu:khadu:khita eva aśeṣadu:khībhūtasattvānāṃ paritrāṇāya
“avaśyamahaṃ samastamamuṃ lokaṃ du:khata: samuddhṛtya buddhatva eva saṃniyokṣyeti” niścitaṃ
cittotpādaṃ karoti | asyā api pratijñāyā advayajñānaprahāṇe sādhayitumaśakyatvād,
advayajñāne’pi āvaśyaka eva avatāra:, ata: sarvabuddhadharmāṇāṃ bījaṃ karuṇā eva asti | yathā 
ratnāvalyāmuktam- karuṇāpūrvakā: sarve niṣyandā jñānanirmalā: | uktā yatra mahāyāne
kastannindetsacetana: ||
bodhicittotpāde’pi yadi uttarakāle karuṇājalena puna: puna: na siñcita:
asañcitavipulaphalasaṃbhāro’yamavaśyaṃ śrāvakapratyekabuddhayo: parinirvāṇe parinirvṛtto bhaviṣyati |
anantaphalāvasthāyāṃ prāptāyāmapi yadi parakāle karuṇā paripākarahitā syādasyā:
dīrghakālopabhogo na bhaviṣyati, āryaphalamahāsambhāraphalakramparamparāsvabhāvo’pi nirantaraṃ
dīrgha nābhivardheta | samprati ālambanaviśeṣapraveśadvāreṇapi karuṇāyā: svabhāvaviśeṣamabhivyajya
tasyai eva praṇāmacikīrṣayā-
ātmābhisaktau tvahameti pūrva rāgodbhave bhāva idaṃ mameti |
arhaṭṭacaryāvadadhīnaloke kāruṇyavān yo’sti namo’stu tasmai ||1.3||
ityuktam |
@003
asya lokasya tu mamābhiniveśātpūrvameva ahaṃgrahaṇād’ asantamātmānam’ astīti
parikalpya atraiva satyābhiniveśa:, ‘idaṃ tu mama’ iti | ātmagrahaviṣayato bhinne’śeṣavidhe
vastuni abhiniveśo bhavati | ātmātmīyābhiniviṣṭhamidaṃ jagatkarmakleśabandhananibaddhaṃ
cakracālakavijñānotkṣepādhīnapraveśaṃ saṃsāramahākūpabhavāgrato gambhīranirbādhāvīciparyantacalanaṃ,
svayameva heṣṭhāgāmi, prayatnata: kathañcana ākṛṣyamāṇam, 
ajñānādikleśakarmajanyasaṃkleśatraye’pi paurvāparyamadhyakrameṇa aniścitaṃ, pratidinaṃ
du:khadu:khatāvipariṇāmadu:khatāpravāhādarhaṭṭaghasyāvasthāto nātivartate, yato bodhisattvo
du:khena du:khitamatikaruṇālambanena trātumiccati, ata: sarvaprathamaṃ khalu bhagavatī mahākaruṇā
praṇamyate | iyaṃ bodhisattvakaruṇā tu sattvālambaneti |
dharmālambanāṃ nirālambanāṃ ca karuṇāmapi avalambanadvārā parkāśayitumuktam-
jagaccale candramivāmbumadhye calaṃ svabhāvena vinā vilokya |
kāruṇyavān yo’sti namo’stu tasmai, iti tatra yojitavyam |
mandavāyulaghutaraṃgitasvacchajalābhyantaravyāptacandrapratibimbaṃ pūrvāvalambitāśrayaviṣayeṇa saha
naśyati, tayorbhāvapratyakṣe avalambatvena udaye sati, uttamaistu etadvayaṃ svabhāvatāprakāśanasadṛśaṃ
sthitaṃ dṛśyate- evaṃ pratikṣaṇamanityatāsvabhāvaśūnyatā ca | tathā bodhisattvai:
karuṇāparatantrībhūtairapi satkāyadṛṣṭhayavidyāsāgare sāgaraśreṣṭhadharmāmṛtarasodbhavahetave
sakalaviparītakalpanālakṣaṇe sampūrṇe jagati ayoniśovikalpamārutaprerite
nīlavistṛtāvidyājale sthitān prāṇina: svakarmapratibimbavatpura:sthitān
pratikṣaṇamanityadu:khapatītān svabhāvaśūnyān dṛṣṭvā tayoranityatādu:khavināśasadṛśabhūtān
saddharmaśreṣṭhāmṛtarasodbhavahetave sakalaviparītakalpanānivṛttilakṣaṇaṃ sampūrṇa jagatbandhutvasvabhāvabhūtaṃ
buddhatvaṃ samyakprāpayitumiṣyate |
teṣāṃ yā karuṇā sattvālambanā, dharmālambanā anālambanā ca tāṃ praṇamya bodhisattvānāṃ
bodhicittasya daśavidhabhedāvivakṣayā sa: prathamabodhicittamadhikṛtya evaṃ vadati-  
yadasya cite khalu bodhisattva, jagadvimuktyai karuṇāvaśaṃge ||1.4||
samantabhadrapraṇidhānanāmni, pramoditā sā prathametyavasthata: |
bodhisattvānāmanāsravajñānasya karuṇādibhi: parigrahāvibhāgobhūmiriti nāma prāpnoti,
guṇāśrayabhūtatvāttasyā ca uttarottaraṃ
guṇasaṃkhyābalātiśayaprāptidānādipāramitāpāṭhaparipākavṛddhiviśeṣeṇa pramuditādibhūmiprakārabhedena
daśavidhabhedā vyavasthāpitā:, atra svabhāvaviśeṣabhedo na bhavati | yathā- yathāntarīkṣe śakune:
padaṃ budhairvaktuṃ na śakyaṃ na ca darśanopagam |
tathaiva sarvā jinaputrabhūmayo vaktuṃ na śakyā: kuta eva śrotum || ityuktam |
tatra bodhisattvabhūmi: pramuditā bodhisattvānāṃ prathamaścittotpāda:, antimaśca dharmamegho
daśamaścittotpāda: | tatra bodhisattvasya yathoktavidhinā- jagatni:svabhāvadarśakaṃ karuṇāviśeṣeṇa
upagṛhītaṃ yaccitaṃ karuṇāparatantraṃ satbodhisattvasamantabhadrapraṇidhānena pariṇāmitaṃ pramuditamiti
nāmakam, advayajñānaṃ tasya sahetukaṃ phalopalakṣaṇaṃ tatra prathama iti kathyate |
daśamahāpraṇidhānādīni daśāsaṃkhyaśatasāhasrapraṇidhānāni, tatra bodhisattva: prathamaṃ cittotpādaṃ
karoti, tāni bodhisattvasamantabhadrapraṇidhānamadhye samāhitāni,
aśeṣapraṇidhānopasaṃgrahatvātsamantabhadrapraṇidhānaṃ viśeṣeṇa sandṛbdham | tatra yathāśrāvakayāne
@004
praveśaphalamārgasthitibhedena aṣṭha śrāvaka bhūmivyavasthā tathā mahāyāne’pi bodhisattvānāṃ
daśabodhisattvabhūmaya: | punaśca yathā śrāvakasya nirvedhabhāgīyāvasthotpāda:
prathamaphalapraveśāvasthā na manyate tathā bhāvināṃ bodhisattvānāmapi | ratnameghasūtre
mahādhimuktamahācaryādharmatāyā anantaraṃ prāpteyaṃ prathamabhūmisthitistu bodhisattvasya
bodhicittānutpādabhūmirityuktavat | adhimukticaryāyāstatkṣaṇāsthitirapi-‘kulaputra! tadyathā-
yathā cakravartī rājā mānuṣavarṇātīto na tu devavarṇaprāpta:, tathaiva bodhisattvo’pi
laukikaśrāvakapratyekabuddhānāṃ sarvabhūmyatīta:, na tu bodhisattvaparamārthabhūmiprāpta: | iti tatraiva
vyākhyātam | punaśca yadā iha pramuditākhyaprathamabhūmau praveśa:- tata: samārabhya tu tatra prāpta: sa
bodhisattveti padābhidheya: ||1.5||
taccittaprāptastu sarvathā pṛthagjanabhūmyatikrāntāvasthāyāṃ bodhisattvapade- naivābhidhīyate,
nānyathā, tatsamaye tasya āryabhūtatvāt | yathā- bhagavatyāṃ paṃcaviṃśaśatikāyāṃ- “bodhisattva
ityanubuddhasattvasyaitadadhivacanam, yena sarvadharmā buddhā jñātā: | kathaṃ jñātā: ? abhūtā asaṃbhūtā
avitathā:, naite tathā yathā bālapṛthagjanai: kalpitā: | naite tathā yathā bālapṛthagjanairlabdhā: |
tenocyate bodhisattvā iti | tatkasya heto: ? akalpitā avikalpitā hi bodhi:, aviṭhapitā
hi bodhi:, anupalambhā hi bodhi: | na hisuvikrāntavikrāmiṃstathāgatena bodhirlabdhā |
alambhātsarvadharmāṇāmanupalambhātsarvadharmāṇāṃ bodhirityucyate | evaṃ buddhabodhirityucyate, na
punaryathocyate | yena suvikrāntavikrāmin bodhāya cittamutpādayanti idaṃ cittaṃ
bodhāyotpādayiṣyāma iti bodhiṃ manyante, astyasau bodhiryasyāṃ vayaṃ cittamutpādayiṣyāma
iti, na te bodhisattvā ityucyante, utpannasattvāsta ucyante | tatkasmāddheto:? tathā hi
utpādābhiniviṣṭāścittābhiniviṣṭā bodhimabhiniviśante |” ityādi uktam | punaśca-
“alakṣaṇā hi bodhirlakṣaṇasvabhāvavinivṛttā | ya evamanubodha:, iyamucyate bodhiriti, na
punaryathocyate | eṣāṃ hi suvikrāntavikrāmin dharmāṇāmanubodhatvādbodhisattva ityucyate | yo
hi kaścitsuvikrāntavikrāminimān dharmānaprajānannavabudhyamāno bodhisattva ityātmānaṃ
pratijānīte, dūre tasya bodhisattvasya bodhisattvabhūmi:, dūre bodhisattvadharmā:, visaṃvādayati
sadevamānuṣāsura lokaṃ bodhisattvanāmnā | sacetpuna: suvikrāntavikrāmin vāṅnātreṇa
bodhisattvo bhavet, tena sarvasattvā api bodhisattvā bhaveyu: | naitatsuvikrāntavikrāmin vāṅnātraṃ
yaduta bodhisattvabhūmiriti |” ityādi uktam | yathoktaṃ bodhicittaṃ prāptastu tasyāmavasthāyāṃ
bodhisattvaśabdadvārā eva kevalaṃ na ukto’pitu-
gotre’pi bhāvo’sya tathāgatānāṃ tyaktaṃ trisaṃyojanamasya sarvam |
prāmoditāṃ prāpya sa bodhisattva: kṣobdhuṃ samartha: śatalokadhātum ||1.6||
pṛthagjanaśrāvakapratyekabuddhasarvabhūmyatītatvātsamantaprabhetitathāgatabhūmyanugāmimāgītpannatvācca
sa bodhisattva: tathāgatagotrotpanna: | tadā pudgalanairātmyaṃ pratyakṣa dṛṣṭvā iyaṃ
satkāyadṛṣṭisaṃśayaśīlavrataparamārthateti saṃyojanatrayebhyo’pi sannivartate, teṣāṃ punaranutpādāya |
tattvādraṣṭurātmani āropātsatkāyadṛṣṭirbhavati, tathā saṃśayatastasyāparamārge’pi gamanaṃ saṃbhāvyate,
na cānyasya | niścayapraveśe tasya sahetukaguṇaprāpti:, bhūmerasapakṣadoṣanivṛtteśca 
asāmānyaviśeṣamuditotpādādatipramuditāvaśātsa bodhisattvo’gramuditāmapi dhārayati |
pramodaviśeṣabhūtatvādiyaṃ bhūmistu pramuditeti nāmāpi prāptā | śatalokadhātuṃ kṣobdhumapi samartha:|
prayāti bhūme: khalu bhūmimūrdhva tadāsya māgī kugaterniruddha: | 
pṛthagjanasyāvanisaṃkṣayo’sti yathāṣṭamārya: kathitastathaiṣa: ||1.7||
iti ||
ayaṃ yathāvabuddhadharmābhyāsāddvītīyabhūmyādyatikramātyutsāhādbhūmerbhūmiṃ samākramya ūrdhvaṃ prayāti|
@005`
saṃkṣepeṇa yathā srotaāpannārya: svānurūpāryadharmādhigamāddoṣarahito guṇānvitaśca bhavati tathā
asmin bodhisattve’pi bhūmyadhigamātsvasminanurūpaguṇodbhavāddoṣakṣayācca
strotaāpatterudāharaṇadvārā paridīpitam | ayaṃ bodhisattvastu sambodhicittodaya ādike’pi
pratyekabuddhān samunīndravāgjān |
jittvaidhate puṇyabalena cāpi |
yadasti tadaparo viśeṣa:, yathā- āryamaitrīvimokṣa uktam “tadyathā kulaputra acirajāto rājaputro
mūrdhaprāptān sarvavṛddhāmātyānabhibhavati kulābhijātyādhipatyena, evameva
acirotpāditabodhicittastathāgatadharmarājakulapratyājāta ādikarmiko
bodhisattvaściracaritabrahmacaryān vṛddhaśrāvakānabhibhavati bodhicittamahākaruṇādhipatyena |”
“tadyathā kulaputra, yo’cirajātasya mahāgaruḍendrapotasya pakṣavātabalaparākramo
nayanapariśuddhiguṇaśca, sa sarvaśarīrapravṛddhānāṃ tadanyeṣāṃ pakṣiṇāṃ na saṃvidyate, evameva ya:
prathamacittotpādikasya tathāgatamahāgaruḍendrasya kulagotrasaṃbhavasya
bodhisattvamahāgaruḍendrapotasya sarvajñatācittotpādabalaparākramo
mahākaruṇādhyāśayanayanapariśuddhiguṇaśca, sa kalpaśatasahasraniryātānāṃ sarvaśrāvakapratyekabuddhānāṃ
na saṃvidyate |” ityādyuktavat |
dūraṅgamāyāṃ tu dhiyādhika: syāt ||1.8||
āryadaśabhūmi(sūtre)’pi- “tadyathāpi nāma bhavanto jinaputrā:, rājakulaprasūto rājaputro
rājalakṣaṇasamanvāgato jātamātra eva sarvāmātyagaṇamabhibhavati rājādhipatyena, na puna:
svabuddhivicāreṇa | yadā puna: sa saṃvṛddho bhavati tathā svabuddhibalādhānata:
sarvāmātyakriyāsamatikrānto bhavati, evameva bho jinaputrā:, bodhisattva: sahacittotpādena
sarvaśrāvakapratyekabuddhānabhibhavatyadhyāśayamāhātmyena, na puna: svabuddhivicāreṇa | asyāṃ tu
saptamyāṃ bodhisattvabhūmau sthito bodhisattva:
svaviṣayajñānaviśeṣamāhātmyāvasthitatvātsarvaśrāvakapratyekabuddhakriyāmatikrānto bhavati” ||
iti yathoktavat | ata evaṃ sati dūraṃgamata eva ārabhya bodhisattva: sva buddhibalotpādane’pi
śrāvakapratyekabuddhāṃścābhibhavati, na cādhobhūmiṣviti jñeyam |
asmādāgamātsarvaśrāvakapratyekabuddheṣvapi sarvadharmani:svabhāvatājñānamapi astīti nirbhāseta |
asati ca tathā ni:svabhāvabhāvaparijñānarahitatvātvātlaukikavītarāgavattānapi 
prathamacittotpādabodhisattvā api svabuddhivicāreṇāpi abhibhavanti | tīrthikavateteṣāṃ tridhātuṣu
caryāyā sarvakleśaprahāṇamapi na bhavati | rūpādīnāṃ
svalakṣaṇāvalambanaviparyātpudgalanairātmyabodho’pi na bhavati,
ātmaprajñaptihetuskandhāvalambanāt | yathā ratnāvalyāmuktam-
“skandhagrāho yāvadasti tāvadevāhamityapi |
ahaṅkāre sati puna: karma janma tata: puna: ||
trivatmaitadanādyantamadhyaṃ saṃsāramaṇḍalam |
alātamaṇḍalaprakhyaṃ bhramatyanyonyahetukam ||
svaparobhayatastasya traikālye cāpyanāptita: |
ahaṅkāra: kṣayaṃ yāti tata: karma ca janma ca ||
“iti ||
api ca-
@006 
alātacakraṃ gṛhṇāti yathā cakṣurviparyāt |
tathenadriyāṇi gṛhṇanti viṣayān sāmpratāniva ||
inadriyāṇīnadriyārthāśca pañcabhūtamayā matā: |
pratisvaṃ bhūtavaiyarthyādeṣāṃ vyarthatvamarthata: ||
nirindhano’gnirbhūtānāṃ vinirbhāge prasajyate |
samparke lakṣaṇābhāva: śeṣeṣvapyeṣa nirṇaya: ||
dvidhāpi bhūtānāṃ vyarthatvātsaṅgatirvṛthā |
rthatvātsaṅgateścaivaṃ rūpaṃ vyarthamato’rthata: ||
vijñānavedanāsaṃjñāsaṃskārāṇāṃ ca sarvaśa: |
pratyekamātmavaiyarthyādvaiyarthya paramārthata: ||
sukhābhimāno du:khasya pratīkāre yathārthata: |
tathā du:khābhimāno’pi sukhasya pratighātaja: ||
sukhe sayogatṛṣṇaivaṃ nai:svābhāvyātprahīyate |
du:khe viyogatṛṣṇā ca paśyatāṃ muktirityata: ||
ka: paśyatīti ceccitaṃ vyavahāreṇa kathyate | 
nahi caittaṃ vinā cittaṃ vyarthatvātra saheṣyate ||
vyarthamevaṃ jaganmatvā yathābhūtyātrirāspada: |
nirvāti nirupādāno nirupādānavahnivat || “iti ||
bodhiṃsattvaireva tathā ni:svabhāvatayā dṛṣṭamiti cet, na cāpi tat, śrāvakān
pratyekabuddhāṃścādhikṛtya tathoktatvāt | kathamidaṃ jñāyata iti ? vakṣyate- samanantarameva
bodhisattvānadhikṛtya- “bodhisattvo’pi dṛṣṭvaivaṃ sambodhau niyato mata: | kevalaṃ tvasya
kāruṇyādābodherbhavasantati: ||” 
ityādi uktatvāt | śrāvakadeśanāsūtreṣvapi śrāvakānāṃ kleśāvaraṇaprahāṇārtham- “phenapiṇḍopamaṃ
rūpaṃ vedanā budbudopamā | marīcisadṛśī saṃjñā saṃskārā: kadalīnibhā: | māyopamaṃ ca
vijñānamuktamādityabandhunā ||”
ityādinā phenapiṇḍajalabudbudamarīcijalakadalīskandhamāyādyudāharaṇena saṃskārā nirṇītā
ācāryapādai:- “anutpādo mahāyāne pareṣāṃ śūnyatā kṣaya: | kṣayānutpādayoścaikyamarthata: 
kṣamyatāṃ yata: ||” iti || 
tathā ca-
kātyāyanāvavāde cāstīti nāstīti cobhayam |
pratiṣiddhaṃ bhagavatā bhāvābhāvavibhāvinā ||
śrāvakayāne’pi dharmanairātmyaṃ deśitamiti tadā mahāyānadeśanā vyarthā syāditi tanmatamapi
evaṃ yuktyāgamābhyāṃ viruddhaṃ budhyate | mahāyānadeśanā dharmanairātmyamātrasya deśanā nāsti
apitu bodhisattvānāṃ
bhūmipāramitāpraṇidhānamahākaruṇādipariṇāmanāsambhāradvayācintyadharmatāśca santi | yathā
ratnāvalyāmuktam-
na bodhisattvapraṇidhirna caryā pariṇāmanā |
uktā śrāvakayāne’smādvodhisattva: kutastata: ||
iti ||
bodhicaryāpratiṣṭhārthaṃ na sūtre bhāṣitaṃ vaca: |
@007
bhāṣitaṃ ca mahāyāne grāhyamasmādvicakṣaṇai: ||
dharmanairātmyaprakāśāya mahāyānadeśanāpi yuktā eva, vistṛtadeśanāyā vivakṣitatvāt |
śrāvakayāne tu dharmanairātmyaṃ saṃkṣiptalakṣaṇamātreṇa samāpyate | yathā ācāryapādairuktam-
animittamanāgamya mokṣo nāsti tvamuktavān | atastvayā mahāyāne tatsākalyena darśitam ||
ānuṣaṃgikatvena paryāptam | ata eva anākulabuddhe:
svayamevārthatattvāvabodhasamarthatvātprakṛtamevābhidhīyate |
tadātra sambuddhasubodhiheturbhavetpradhānaṃ hyatireki dānam |
tasya pramuditābhūmiprāptabodhisattvasya
dānaśīlakṣāntivīryasamādhiprajñopāyapraṇidhānabalajñāneṣviti daśasu dānapāramitaiva atiricyate,
kintu na tadbhinnānāmabhāva: |
taddānamapi sarvākārajñatāyā: pradhāno hetu: |
svamāṃsadāne’pi kṛtādaratvādbhavedadṛṣṭhe’pyanumānahetu: ||1.9||
tasya bodhisattvasya adṛṣṭā guṇā bodhādayo ye ke’pi santi te’pi
bāhyābhyantarasvavastudānaviśeṣānumānenaiva sphuṭamanumīyante, dhūmādinā vahnayādivat | yathā
bodhisattvānāṃ dānaṃ buddhatvasya pradhānaheturapratyakṣaguṇanirṇayalakṣaṇo’sti tathā
pṛthagjanaśrāvakapratyekabuddhānāmapi du:khapratikārasya ātyantikasukhaprāpteśca heturiti
deśitukāmena-
sukhābhilāṣī hi janastu sarva: sukhaṃ na sampattimapāsya loke |
dhanaṃ tu dānodgatameva buddhvā muni: pradhānaṃ samuvāca dānam ||1.10||
uktam | kṣuttṛḍogaśītādipratipakṣo du:khapratikāramātraṃ, bhavasukhotpādahetupratibandhakaviparyamātreṇa
svatvapravāhaparikalpitopaghātāpanayo’sukhātmake loke’tīva abhiniviṣṭa: tathā tasya
sukhābhilāṣiṇa: sukhaṃ du:khapratikāramātrasvabhāvam, abhīṣṭaviṣayasampatti: du:khapratipakṣabhū:,
viparyayātmano bhogaṃ vinā notpādāvalambanam | du:khapratikārahetubhūtāste viṣayā api
dānodbhūtapuṇyakriyāvastvasaṃcayeṣu notpadyanta iti vicārya bhagavān jagadaśeṣāśayasvabhāvajña:
śīlādisamākhyāneṣu sarvaprathamaṃ dānameva āha | adhunā dāniprāṇina: śīlavairūpye’pi
svakāryānukūlatvāddānamāhātmyamākhyātumāha-
parīttakāruṇyasuduṣṭacittā vikurvate svārthaparā amī ye |
tadiṣṭasampadvyasanapraśāntyai samudratā dānata eva sāpi ||1.11||
ye vaṇigvatsvalpadhanatyāgena ativipulaphalasampatskandhārthecchavo’pi adhikatarārthārthino
ditsādarā:, sugataputravatkaruṇāparatantrā dānaphalārthamanāyāsameva
āditsotsavābhivardhanāste’pi dānadoṣagrahaṇaparāṅmukhā: kevalaguṇagrahaṇotsāhaprāptā
atiśayaiśvayīpasampadā: kāyāpriyadu:khakṣuttṛṣṇādināśanena du:khopaśāntiheturbhavanti | yasya
niṣkaruṇasya svadu:khapratikārāpekṣayā eva ditsāyāmādara:, so’pi-
kadācidasminnapi dānakāle drutaṃ hi labdhvāryajanābhisaṅgam |
tata: samucchidya bhavapravāhaṃ sahetukāṃ śāntimata: prayāti ||1.12||
@008
ityuktam | dānapatestyāgina: samīpe sadbhirgantavyamiti dānādhimuktikā dānakāle
āryajanābhisaṃgāttadupadeśata: saṃsāranirguṇatāṃ jñātvā nirmalamāryamārga sākṣātkurvanti,
du:khopaśāntyā tyaktāvidyā bhavasantateranādikālata: pravṛtāṃ janmamaraṇaparamparāṃ tyaktvā
śrāvakapratyekabuddhayānai: parinirvṛtā bhaviṣyanti | ata: sāmprataṃ bodhisattvānāṃ dānaṃ
bhavanirvāṇasukhaprāptihetu: |
jagaddhitārtha hi kṛtapratijñā: prayānti modaṃ na cireṇa dānai: ||
abodhisattvāstu dānasamakālaṃ yathoktadānaphalaṃ niyataṃ na saṃbhuñjanti, tasmāddānaphalasya 
apratyakṣatvāddāne praveśo’pi na saṃbhava:, bodhisattvāstu dānasamakālameva arthināmapi 
paritarpaṇāda, abhīṣṭhadānaphalasaṃpatparamānandaṃ dhārayanta:, tatraiva dānaphalamupabhuñjanti | ata:
sarvadā dāne muditā bhaviṣyanti | ato yathoktarītyā-
dayādayā bhāvamayā yataśca |
sarvābhyudayani: śreyasaheturdānam, tato’sti mūlaṃ khalu dānavārtā ||1.13||
yataste sarvadā dānaṃ prati ādareṇa sampadvibhājanadvārā ca manastarpayanti |
bodhisattveṣu ānandaviśeṣotpāda: kīdṛśa iti arthināṃ cet- ucyate-
yathā tu dehīti niśamya śabdaṃ sukhodbhavo buddhasute vicintya |
tathā sukhaṃ śāntigate munau na kimucyatāṃ sarvasamarpaṇeni || 1.14||
yāvadarthināṃ dehīti śabdaśrutāveva vicāryamāṇe bodhisattvānām’ime māṃ yācanta iti buddhavā
vāramvāraṃ ya: sukhotpādo nirvāṇasukhādapi atiricyate, tato bāhyābhyantaravastusamarpaṇena
arthinajanatarpaṇasya kimucyatām? puna: kiṃ tattathoktabāhyābhyantaravastutyāgināṃ bodhisattvānāṃ 
kāyadu:khamapi na bhaviṣyatīti? ucyate- mahātmanāṃ tu
acetanānāmapacchedavatkāyadu:khotpādo’sambhava eva |
āryagaganagañjaparipṛcchāsamādhau yathoktam-
“tadyathā mahāsālavṛkṣavanamasti | tatra kaścidāgatya ekaṃ saralaṃ chinatti | tatrāvaśiṣṭhāste
sālavṛkṣā ayaṃ tu chinno, vayaṃ na chinnā iti na cintayanti | teṣu nānurāgo na vā kopa:,
na kalpo na vikalpa:, tadvatbodhisattvasya yā kṣānti: sā pariśuddhāgragaganopametyuktivat |
ratnāvalyāmapi evamuktam-
śārīraṃ nāsti vai du:khaṃ tatra du:khaṃ kva mānasam | loko hi du:khitastena karuṇyātsthīyate
ciram || punayī’labdhavirāgāvasthastatra kāyasthitibādhakaviṣaye samavatīrṇe kāyadu:khaṃ
niścitamutpadyate, tadā so’pi sattvārthakṛtyeṣu ativiśiṣṭāvatārahetutvena pratiṣṭhata iti
ākhyātam |
pradāya chettuṃ svavapu: svadu:khātsvasaṃvidā nārakadu:khakādi |
vilokya tannāśayituṃ pareṣāṃ pariśramaṃ prārabhate sa śīghram ||1.15||
bodhisattvastu du:khamayanarakatiryagyoniyamalokādighoralokāntargataṃ nirantaraghoradu:khena
kāyacchedaṃ, svakāyacchedadu:khātsahastraśo’pyadhikaṃ pravṛddhamasahyaṃ du:khaṃ svadu:khena tulayitvā
paśyati tadā svakāyacchedadu:khamavigaṇayya sattvānāṃ narakādidu:khacchedāya atiśīghraṃ 
@009
vīryamārabhate | yathoktadānapāramitāprabhedadeśanārthamuktam-
pradeyasaṅgrāhakadātṛśūnyaṃ vadanti lokottarapāramīti | tatra pāramīti tu yatsaṃsārasāgarapāraṃ taṭaṃ,
kleśajñeyāvaraṇani:śeṣatyāgasvabhāvayukto buddha eva vā | pāraṃgatastu pāramita ityuktam |
aluguttarapade ityanena lakṣaṇena karmavibhaktilopaṃ na kṛtvā rūpaṇam, athavā
pṛṣodarāditvāduttarapadayuktatayā vyavasthāpitam | prajñāṃ gṛhītvā viśeṣeṇa vyākhyātam,
dānādaya: pāramitātulyatvātpāramitā: santi | pariṇāmanāviśeṣeṇa pāragamanaṃ vyavasthāpya
dānaṃ pāramitānāma prāpnot | vakṣyamāṇā: śīlādayo’pi tathā vijñeyā: | iyaṃ
dānapāramitāpi deyaṃ pratigrāhakaṃ dāyakaṃ ca anālambya lokottarapāramitā astīti
bhagavatīprajñāpāramitāyāmuktam | anālambanasya lokottaratvādālambanaṃ ca
vyavahārasatyasaṃgrahatvāllaukikameva asti | tattu aprāptabodhisattvāvasthābhirjñātuṃ na śakyate |
api ca-
trayīṣu rāgodbhavata: pradiṣṭaṃ tadeva vai laukikapāramīti ||1.16||
tadeva dānaṃ triṣvavalambitaṃ satlaukikapāramitetyuktam | samprati yathokta- bhūmiriti
jñānaviśeṣeṇa atiśayaguṇānuvādadvārā deśānārthamevamuktam-
tathā pratiṣṭhā jinaputracitte sadāśraye suprabhakāntimāptā |
ghanaṃ tamisraṃ muditā nirasya jayatyasau candramaṇiryathā vai ||1.17||
tathā śabdo yathoktaprakāradeśanārtha: | muditeti bhūmināma samākhyāyate | jayatīti tu asapakṣaṃ
parājitya avasthānamityartha: | sā tu jñānasvabhāvā satī eva jinaputramanasi
sthitatvāduparisthitā | pramuditābhūmistu yathoktarītyā sarvamapi gahanamandhakāraṃnirākṛtya
jayati | yathokta eva artha udāharaṇena parkāśayitumākhyātam | candrakāntamaṇivaditi |
madhyamakāvatārabhāṣye pramuditeti prathamaścittotpāda: |
bodhisattvaprathamacittotpādo vyākhyāta: |
2. dvitīyaścittotpāda:
adhunā dvitīyaṃ (cittotpādam) adhikṛtyocyate-
sa śīlasampattiguṇānvitattvātsvapne’pi du:śīlamalaṃ jahāti | iti |
bhūmisaṃjñakasarvajñānaviśeṣasya tu ekasvabhāvatvāttadasatve’nutpannaguṇabhya:
śīlapāramitādiviśiṣṭatābhya eva dvitīyacittotpādādiviśeṣā: darśitā: | tatra
kleśānadhivāsitvāt, pāpānudbhūtatvāt, cittakaukṛtyagniśamanena, śītalatvāt, sukhahetutvena
uttamairāśrayaṇīyatvātśīlamiti | tadapi saptatyāgalakṣaṇam | trayo dharmā alobho’dveṣa:
samyagdṛṣṭiśca te samutthānam | ata: samutthānena saha śīlamadhikṛtya daśakarmamārgā
vyākhyātā: śīlasaṃpattu śīlātiśaya: | guṇaviśuddhistu guṇaśuddhi:, śīlasaṃpatpariśuddhiriti śabda:
prayojya: | svaguṇapariśuddhatvātśīlatvaṃ viśiṣṭim | tadanvitatvātsa bodhisattva:
svapnāvasthāyāmapi du:śīlamalairalipta: | atha kathaṃ tasya tādṛkśīlasampadā guṇapariśuddhi: ?
etādṛśo’yaṃ bodhisattvo dvitīyabodhisattvabhūmau prasthitastu-
sa kāyavākcittaviśuddhacayī daśaiva satkarmapathāṃścinoti ||2.1||
@010
yathā dvitiyabodhisattvabhūmau- “tatrabhavanto jinaputrā, vimalāyāṃ bodhisattvabhūmau sthito
bodhisattva: prakṛtyaiva prāṇātipātātprativirīto bhavati nihatadaṇḍo nihataśastro nihatavairo
lajjāvān dayāpanna: sarvaprāṇibhūteṣu hitasukhānukampī maitracitta: | sa saṃkalpairapi
prāṇivihiṃsāṃ na karoti, ka: punarvāda: parasattveṣu sattvasaṃjñina:
saṃcintyaudārikakāyaviheṭhanayā ||
adattādānātprativirata: khalu punarbhavati svabhogasaṃtuṣṭa:, parabhogānabhilāṣī, anukampaka: | sa
paraparigṛhītebhyo vastubhya: paraparigṛhītasaṃjñī steyacittamupasthāpya antaśastṛṇaparṇamapi
nādattamādātā bhavati, ka: punarvādo’nyebhyo jīvitopakaraṇebhya: ||
kāmamithyācārātprativirata: khalu punarbhavati svadārasaṃtuṣṭha: paradārānabhilāṣī | sa
paraparigṛhītāsu strīṣu parabhāryāsu gotradhvajadharmarakṣitāsu abhidhyāmapi notpādayati, ka:
punarvādo dvīndriyasamāpatyā vā anaṅgavijñaptyā vā ||
anṛtavacanātprativirata: khalu punarbhavati satyavādī, bhūtavādī, kālavādī, yathāvādī tathākārī |
so’ntaśa: svapnāntaragato’pi vinidhāya dṛṣṭiṃ kṣāntiṃ ruciṃ matiṃ prekṣāṃ visaṃvādanābhiprāyo
nānṛtāṃ vācaṃ niścārayati, ka: punarvāda: samanvāhṛtya ||
piśunavacanātprativirata: khalu punarbhavati abhedāviheṭhāpratipanna: sattvānām | san eta: śrutvā
amutrākhyātā bhavatyamīṣāṃ bhedāya | na amuta: śrutvā ihākhyātā bhavatyeṣāṃ bhedāya | na
saṃhitān bhinatti, na bhinnānāmanupradānaṃ karoti | na vyagrārāmo bhavati na vyagrarato na
vyagrakaraṇīṃ vācaṃ bhāṣate sadbhūtāmasadbhūtāṃ vā ||
paruṣavacanātprativirata: khalu punarbhavati | sa yeyaṃ vāgadeśā karkaśā parakaṭukā parābhisaṃjananī 
anvakṣānvakṣaprāgbhārā grāmyā pārthagjanakī anelā akarṇasukhā krodharoṣaniścāritā
hṛdayaparidahanī mana:saṃtāpakarī apriyā amanaāpā amanojñā svasaṃtānaparasaṃtānavināśinī,
tathārūpāṃ vācaṃ prahāya yeyaṃ vāksnigdhā mṛdvī manojñā madhurā priyakaraṇī manaāpakaraṇī
hitakaraṇī nelā karṇasukhā hṛdayaṃgamā premaṇīyā paurī varṇavispaṣṭhā vijñeyā śravaṇīyā niśritā
bahujaneṣṭā bahujanakāntā bahujanapriyā bahujanamanaāpā vijñāpannā sarvasattvahitasukhāvahā
samāhitā mana: prahlādanakarī svasaṃtānaparasaṃtānaprasādanakarī tathārūpāṃ vācaṃ niścārayati ||
saṃbhinnapralāpātprativirata: khalu punarbhavati suparihāryavacana: kālavādī bhūtavādī arthavādī
dharmavādī nyāyavādī vinayavādī, sa nidānavatīṃ vācaṃ bhāṣate kālena sāvadānām | sa cāntaśa
itihāsapūrvakamapi vacanaṃ parihārya pariharati, ka: punarvādo vāgvikṣepeṇa ||
anabhidhyālu: khalu punarbhavati parasveṣu parakāmeṣu parabhogeṣu paravittopakaraṇeṣu paraparigṛhīteṣu
spṛhāmapi notpādayati, kimitiyatpareṣāṃ tannāma syāditi nābhidhyāmutpādayati, na
prārthayate, na praṇidadhāti, na lobhacittamutpādayati ||
avyāpannacitta: khalu punarbhavati sarvasattveṣu maitracitto hitacitto dayācitta: sukhacitta:
snigdhacitta: sarvajagadanugrahacitta: sarvabhūtahitānukampācitta: | say ānīmāni
krodhopanāhakhilāmalavyāpādaparidāhasaṃdhukṣitapratighādyāni tāni prahāya yānīmāni
hitopasaṃhitāni maitryupasaṃhitāni sarvasattvahitasukhāya vitarkitavicāritāni,
tānyanuvitarkayitā bhavati ||
samyagdṛṣṭi: khalu punarbhavati samyakpathagata: kautukamaṅgalenānāprakārakuśīladṛṣṭhivigata
@011
ṛjudṛṣṭiraśaṭho’māyāvī buddhadharmasaṃghaniyatāśaya: | “ityādyuktavat | 
tatra prathamatrayakuśalakarmapathā: kāyena pratipādyante | madhyamacaturo vācā antyatrayaścittena | 
evaṃ daśakuśalakarmamārgā api saṃgṛhītā: | kimeteṣāṃ karmamārgāṇāṃ cayanaṃ 
prathamacittotpādabodhisattvā na kurvanti ? te’pi cayanaṃ kurvanti, tathāpi- 
daśāpi mārgān kuśalān sametya bhavanti te śuddhatarāstathaiva | 
prathamacittotpādabodhisattvā na tathā | 
sadā viśuddha: khalu śāradenduryathā hi śāntaprabhayātiśete ||2.2|| 
śāntastu saṃvṛtendriya: | 
prabhāmayo dedīpyamānaśarīra:, tathā pariśuddhaśīla: sannapi | 
sa śuddhaśīlaprakṛtiṃvidaścedbhavenna tenaiva viśuddhaśīla: | 
yathāryaratnakūṭasūtre- “kāśyapa, e[ka]tyo bhikṣu: (śīlavanta:) prātimokṣasaṃvarasaṃvṛto viharati | 
ācāragocarasampanna aṇumātreṣvavadyeṣu (api) bhayadarśī samā[dā]ya śikṣate śikṣāpadeṣu 
pariśuddhakāyakarmavāṅmanaskarmaṇā samanvāgato viharati, pariśuddhājīva: sa ca bha[vati]
ātmavādī, ayaṃ kāśyapa prathamo du:śīla: śīlavaṃta: pratirūpako draṣṭavya: | "ityata: “punaraparaṃ 
kāśyapa ! ihe katyo bhikṣu: dvādaśādhūtaguṇasa[mādāne’pi] upalambhadṛṣṭhikaśca bhavati, 
ahaṃkāra (mamakāra) sthita: ayaṃ kāśyapa caturthī du:śīla: śīlavantapratirūpakodra[ṣṭhavya:]” iti 
paryantamuktam | 
ata: sadā sastritaye’pi buddhidvayapracārātsutarāṃ nivṛtta: ||2.3|| 
kasmai prāṇine tyāga:, kiṃ tyaktaṃ, kena tyaktaṃ, tattritaye’pi bhāvābhāvādibuddhidvayanirvṛto 
bhavati | evaṃ saṃprati bodhisattvasya śīlasaṃpanmayatvamuktam | tata: paścātsāmānyatayā 
tadbhinnānāmapi śīlasampatterdānādito’pi atiśayatvaṃ sarveguṇasampadāśrayabhūtatvameva 
deśanārthayitumuktam- 
dānājjana: śīlapadena hīno bhogānavāpyaiṣyati durgatiñca | iti | 
taddānata eva sa dānapati: śīlavān bhūto naradevamadhye viśiṣṭabhogasampanmaya: san 
śīlapādanirvṛttau durgatilokapatita: pratyekanarakaṃ, aśvagajavānaranāgādipretamarhaddhikādiṣu 
utpanna: sa vividhabhogasampatsampanna eva bhavati | ata: 
savyājamūle parikṣīyamāṇe tasmai na bhogā: prabhavanti paścāt ||2.4|| 
yo’tyalpabījamuptvā vipulaphalaṃ prāpnuvan puna: phalāya tasmādapyadhikaṃ bījaṃ vapati, tena 
mahāphalasambhārasya yathāsamaye upavardhanakramo’vicchinnaṃ sambhavati, kṛtapraṇāśasvabhāvaścayo 
mūrkhatayā pūrvabījamātramapi upabhuṅkte tasya savyājavastusaṃgrahasyāpi kṣayatvātkuto 
bhāviphalasapadutpāda: ? tathaiva śīlanivṛtte: asthāne sampadupabhogakturapi atimūrkhatayā 
apūrvākṣeparahitatvātpūrvākṣepāśeṣopabhogatvācca paścātsampadbhāvo’sabhava: | śīlapādavihīnasya 
asya pūrṇasampadbhāvo na kevalaṃ durlabha:, durgatigamanena durgatita utthānamapi atidurlabhamiti 
deśanāya-
yadā svatantra: sthitisāmarūpyamayaṃ svacintāṃ yadi no karoti | 
darīprapāte paratantratāptau ka enamuttthāpayitā hi paścāt ||2.5|| 
@012
ityuktama | yadyasau tadā anukūlajanapadasthito bandhamuktaśūravatsvacchanda:, parādhīnatāmapraviṣṭa: 
san devamanuṣyādilokasthita: svacintāṃ na karoti, sādhiṣṭhadarīsamutsṛṣṭabaddhaśūravaddurgatiṃgatamenaṃ 
paścātka utthāpayiṣyati | ata eva pīḍanāya niścitameva durgatirbhaviṣyati | tata eva 
punarmanuṣyeṣu upapāde’pi dvividha: paripāko’bhisiddha ityuktam | yatastādṛśo 
du:śīlo’tyadhikadoṣasambhārādhiṣṭhānam-
tato jino dānakathāmudīrya kathāṃ tu śīlānugatāmuvāca | 
tasmādeva parājitasakalapāpadhamī jino dānādiguṇāvipraṇāśāya dānakathāsamayānantaraṃ 
śīlakathāmeva kṛtavān | 
guṇe vivṛddhe khalu śīlabhūmau phalopabhogastu nirantaraṃ syāt ||2.6|| 
sarvaguṇāśrayabhūtatvātśīlameva bhūmi: | tatra dānādisarvaguṇavivṛddhiścethetuphalaparamparā uttarottaraṃ 
karmaśo’navacchinnarūpeṇa phalasambhāramupavardhayantī dīrghakālamupabhoktu śakyate, anyathā tu na | 
ato’nena prakāreṇa- 
pṛthagjanaśrāvakanaijabodhisvabhāvaniṣṭhasya jinātmajasya | 
na heturastyabhyudayāya śīlādṛte ca ni:śreyasahetave’nya: ||2.7|| 
yathā-“ime khalu punardaśākuśalā: karmapathā adhimātratvādāsevitā [bhāvitā] bahulīkṛtā 
nirayaheturmadhyatvāttiryagyoniheturmṛdutvādyamalokahetu: | tatra prāṇātipāto nirayamupanayati, 
tiryagyonimupanayati, yamalokamupanayati | atha cetpunarmanuṣyeṣu upapadyate, dvau 
vipākāvabhinirvartayati alpāyuṣkatāṃ ca bahuglānyatā ca | adattādānaṃ 
…peyālaṃ...’parīttabhogatāṃ’ ca’sādhāraṇabhogatāṃ’ ca | kāmamithyācāro… 
anājāneyaparivāratāṃ ca sasapatnadāratāṃ ca | mṛṣāvādo…abhyākhyānabahulatāṃ ca 
parairvisaṃvādanatāṃ ca | paiśunyaṃ...bhinnaparivāratāṃ ca hīnaparivāratāṃ ca | 
pāruṣyaṃ...amanāpaśravaṇatāṃ ca kalahavacanaṃ ca | tāṃ saṃbhinnapralāpo…anādeyavacanatāṃ ca 
aniścitapratibhānatāṃ ca | abhidhyā.. asaṃtuṣṭhitāṃ ca mahecchatāṃ ca | 
vyāpādo… ahitaiṣitāṃ ca parotpīḍanatāṃ ca | mithyādṛṣṭi: [nirayamupanayati, 
tiryagyonimupanayati, yamalokamupanayati | atha cetpunarmanuṣyeṣu upapadyate, dvau 
vipākāvabhinirvartayati] kudṛṣṭipatitaśca bhavati śaṭhaśca māyāvī | evaṃ khalu mahato’parimāṇasya 
du:khaskandhasya ime daśākuśalā: karmapathā: samudāgamāya saṃvartante |” “puna: kuśalānāṃ 
karmapathānāṃ samādānaheto[rdava] manuṣyādyupapattimādiṃ kṛtvā yāvadbhavāgramityupapattaya: prajñāyante 
| tata uttaraṃ ta eva daśa kuśalā: karmapathā: prajñākāreṇa paribhāvyamānā: prādeśikacittatayā 
traidhātukottrastamānasatayā mahākaruṇāvikalatayā parata: śravaṇānugamena ghoṣānugamena ca 
śrāvakayānaṃ saṃvartayanti | tata uttarataraṃ pariśodhitā aparapraṇeyatayā [svayaṃbhūtvānukūlatayā] 
svayamabhisaṃbodhanatayā 
[parato’parimārgaṇatayā] mahākaruṇopāyavikalatayā gambhīredaṃ- pratyayānubodhanena 
pratyekabuddhayānaṃ saṃvartayati | tata uttarataraṃ pariśodhitā vipulāpramāṇatayā mahākaruṇopetatayā 
upāyakauśalasaṃgṛhītatayā saṃbaddhamahāpraṇidhānatayā sarvasattvāparityāgatayā 
buddhajñānavipulādhyālambanatayā bodhisattvabhūmipariśuddhayai pāramitāpariśuddhayai caryāvipulatvāya 
saṃvartante |” ityādi vistareṇoktavatato’nenaprakāreṇa taddaśakuśalamārgātiriktaṃ 
pṛthagjanaśrāvakapratyekabuddhabodhisattvānāṃ yathāyogamabhyudayasya saṃsārasukhasya, ni:śreyasa: 
sukhadu:khābhāvasvabhāvasya muktilakṣaṇasya prāpterupāyo’nyo nāstīti samupadiṣṭam | yo’sau 
dvitīyacittotpādabodhisattva:- 
@013
yathā samudro hi śavena sārdhamamaṅgalenāpi ca maṅgalaṃ vā |
tathā hi śīlādhikṛto mahātmā samaṃ na tiṣṭhāsati duṣṭaśīlai: ||2.8||
amaṃgalamiti akuśalaparyāya: | yathoktaśīlapāramitāvibhedākhyānam-
kutaśca kiṃ kutra vivarjitañca trike gṛhīte sati yaddhi śīlam |
vadanti tallaukikapāramīti |
tacchīlaṃ triṣvavalambitaṃ satlaukikapāramiteti ākhyāyate |
alaukikaṃ tattriṣu rāgaśūnyam ||2.9||
tadevaśīlaṃ yathoktālambanatrayarahitaṃ syāccedalaukikapāpāramitetyucyate |
yathoktabhūmiguṇānuvādena śīlapāramitāvasthāpariniṣpattimāha-
jinātmajendūdgatanirmalāpi bhavābhavaiṣā vimalā bhavaśrī: |
śaradṛtoścāndramasīprabheva jaganmanastāpamapākaroti ||2.10||
vimaleti daśakuśalakarmamārgavimalatvāddvitīyabodhisattvabhūmeranvarthaṃ nāma | yathā nirmalā
śaraccandraprabhā janasaṃtāpamapākaroti tathā jinaputrendūdgateyaṃ vimalāpi du:śīlotpannaṃ
mana:saṃtāpaṃ nivartayati | asyā asaṃsārāntargatatvādga bhavo’pitu bhavaśrī:, sarvaguṇasampadāṃ
tadanugatatvāt, caturdvīpaiśvaryasampadhetutvācca |
iti madhyamakāvatārabhāṣye dvitīyaścittotpāda: |
3. tṛtīyaścittotpāda:
samprati tṛtīyacittotpādamadhikṛtyottacyate-
aśeṣajñeyendhanadāhakāgniprabhodbhavādbhūmiriyaṃ tṛtīyā |
prabhākarī...prabhākarīti tu tṛtīyabodhisattvabhūmināma | punariyaṃ kasmātprabhākarīti
cedanvarthameva | tatsamaye aśeṣajñeyendhanadāhakajñānāgne: śāntyātmakaprabhodbhavādbhūmiriyaṃ
prabhākarītyucyate | tṛtīyacittotpādasya
…taṃ sugatasya putraṃ tadā ravistāmra ivāvibhāti ||3.1||
yathā sūryaūdayāvasthāyā: pūrvaṃ tāmra iva abhāsatetathā bodhisattve’pi tatra jñānamābhāsate |
tādṛgjñānābhāsaprāptasya tasya bodhisattvasya kṣāntipāramitāviśeṣatādeśanārthamuktam-
akopapātrasya hi tasya kāyātsahāsthimāṃsaṃ yadi ko’pi kṛntāt |
palaṃ palaṃ dīrghanikṛntane’pi nikṛntake kṣāntiratīva tasya ||3.2||
bodhisattva: paracittānurakṣaṇārthatvāttādṛgjñānavatvācca yena paradveṣacittādhāratvatrikālanirarthakatvaṃ
saṃdehāspadatvañca na syu: tādṛksvabhāvakāyavākcittāvatārasākṣī nāsti | akopapātrasya
yadi ko’pi viśeṣaṇam | yadi tādṛkprāṇinā tasya bodhisattvasya kāyato sāsthimāṃsaṃ
pratipalaṃ viramya viramya ciraṃ nikṛntite’pi tādṛkkṛntakāya na kevalaṃ cittavyāroṣo na
@014
bhavati apitu, tadakuśalakarmapratyayaṃ narakadu:khādiviśeṣamavalambya bodhisattve’tiviśiṣṭā
kṣāntireva jāyate | api ca-
yata: sa dharmān pratibimbarūpānnirātmadṛkpaśyati bodhisattva: |
tata: kathaṃ kena kimasti chinnaṃ kadāpi vā kṣāntimupeti cāso ||3.3||
tadakuśalakarmapratyayaṃ narakādidu:khaviśeṣamavalambya na kevalaṃ viśeṣeṇa kṣānto’pitu yata: sa
sarvadharmānapi pratibimbavatpaśyanātmātmīyasaṃjñānivṛtta: tasmādapi kṣāntatara eva | api
śabdastu kṣāntihetusaṃgrahārtham | kṣāntiriyaṃ na kevalaṃ bodhisattvānurūpo dharmo’pitu
taditarasakalaguṇarakṣāhetubhūtatvādakṣāntavatkrodhavyāvṛttirapi yuktā vyākhyātā-
prakupyate yadyapakāriṇe’tra kimatra kopo vinivartita: syāt |
ato’tra kopo hi nirarthako’smin paratra loke’pi viruddha eva ||3.4||
samprati dattaroṣāvasaro’yaṃ parasmai apakāriṇe krudhyati cettadānīntanāpakārāvinivṛtte:,
tadālambana: pratikopo nirarthaka eva, kṛtakāryatvāt | asmai kopo na kevalaṃ vartamāne
niṣprayojana:, apitu paraloko’pi viruddho bhavati, krodhotpāde sati amanāpaparipākākṣepa: |
yo duścaritakarmaphalaviśeṣopabhogavānmohātpareṇāhaṃ prapīḍita iti parikalpayanapakāriṇe
krodhamutpādayan pratyapakāreṇa tatpīḍanaṃ parājetukāmaścāsau | tasyāpi vyāvartanārthamāha-
purākṛtasyākuśalasya karmaphalaṃ tu yo naṣṭatayā vivakṣu: |
parāhitakrodhata eva du:khaṃ kathaṃ hi tadbījatayopanītam ||3.5||
yatśastradhārapātena tatkāye sādhiṣṭhamapakāradu:khaṃ śatruṇopasādhitam, tadantyaphalabhūtaṃ
pūrvakṛtaprāṇātipātakarmaṇa: prāṇināṃ narakatiryagyoniyamalokādi paripākaphalaṃ ghoramanubhūyamānaṃ
niṣyandaphalaṃ yaccāvaśiṣṭakleśāśeṣāpriyaphalanivartanahetu: | tatkathaṃ puna: rvipariṇāmyaiva,
auṣadhasya antimamātrāyā ābhyantare-
vyādhipratīkārahetutvādvyāroṣaparāpakārābhyāmatītāmanāpaphalādapi
ativiśiṣṭāpakāraphalasambhāvanāhetutvena ānīyate? atastadvaidyasya
vyādhicikitsāhetubhūtatīkṣṇaśalyakarmakriyāvatphaladu:khotpādahetoratikṣāntiryuktā |
akṣāntistu na kevalamamanāpaparipākātikṣepaheturapitu
dīrghasaṃgṛhītapuṇyasambhārakṣayaheturapyastīti deśanārthamuktam-
dānena śīlena samudgataṃ yatpuṇyaṃ citaṃ kalpaśatena naśyet |
kṣaṇena kopājjinaputrakeṣu tasmānna kopādaparaṃ hi pāpam ||3.6||
yadi bodhisattvo mahātmā sa: pudgale viśiṣṭe’viśiṣṭe vāpi 
kleśābhyāsavaśapraveśatvādbodhicittotpānneṣu satyabhūtamasatyabhūtaśca doṣamadhikaṃ prajñāpya
kṣaṇamātramapi krodhacittotpāde’pi tanmātreṇaiva
pūrvoktadānaśīlapāramitābhyāsotpannaśatakalpasaṃcitapuṇyasaṃbhāro naśyati, abodhisattvena
bodhisattvebhya utpādite tu puna: kiṃ vaktavyam ? tasmātmahāsāgarajalapramāṇaṃ karṣagaṇanayā
niścetumaśakyaṃ tathā tatra paripākasīmā niścetumaśakya: | ata evaṃ sati amanāpaphalākṣepaṃ
puṇyakṣayakarañca pāpamakṣānte: paramaparaṃ nāsti | “mañjuśrī:, krodha: krodha iti
śatakalpasaṃbhṛtapuṇyopakṣayakara:, tasmātkrodha: krodha ityākhyāta: |” punaśca akṣāntā:
parāpakārāsamarthāstu ātmānameva nāśayanti, samarthā niṣkaruṇāśca svaparanāśakā: | anena tu
janmata eva-
@015
kudarśano’sajjananīyamāno nayānayajñānavivekahīna: | parasmin kāle nikāyasabhāgaṃ 
tyaktvā sakopano durgatimeti śīghram | 
yadyete’kṣāntidoṣā:, tadā ke vai tadviparītakṣāntiguṇā iti- 
guṇā viruddhā: kathitā hyakopāt ||3.7|| 
sudarśatā sajjanatāgatiśca nayānayajñānapaṭutvamasti | 
anantaraṃ devamanuṣyajanma kṣayaṃ hyakopādupayāti pāpam ||3.8|| 
ye’kṣāntidoṣā uktāstadviruddhāste guṇā: kṣānterjñeyā: | tadyathā- 
pṛthagjano jinaputraśca doṣān guṇān samālokya ca kopakṣāntyo: | 
apāsya kopaṃ tarasaiva kṣāntiṃ sadā śrayeccāryajanapraśastām ||3.9|| 
kopakṣāntī tu kopakṣāntyaiva | doṣaguṇau cāpi doṣaguṇau | krodhakṣāntyodīṣaguṇāviti 
śabdaviniyoga: | krodhadoṣastu yathokta:, viparyayeṇa kṣāntiguṇamavagamya akṣāntiṃ tyaktvā 
sarvakālaṃ kṣāntireva āśrayaṇīyā | adhunā kṣāntipāramitāprabhedadeśanārtham- 
sambuddhabaudhyai pariṇāmanāpi triṣvāśritā cetkhalu laukikīyam | 
buddhatvāya pariṇāmanāyāmapi kā kṣānti:, kena kṣanti:, keṣu prāṇiṣu kṣāntiretattriṣvāśrayeṣu 
satsu iyaṃ kṣāntipāramitā laukikīti | 
anāśritā syātkhalu saiva buddhairalaukikī pāramiteti diṣṭā ||3.10||
tasyāṃ bhūmau bodhisattvasya kṣāntipāramitā yathā viśuddhayati tathaiva- 
abhijñatāṃ dhyānamito’tra bhūmau jinasya putro hatarāgavaira: | 
bhavatyasau laukikakāmarāgau nihantumatyantatayā ca śakta: ||3.11|| 
dhyānamiti dhyānaśabdastu upalakṣaṇārtha:, samāpattyapramāṇānāmapi grahaṇaṃ bhavati | 
yathātṛtīyabodhisattvabhūmāvuktavat- “so’syāṃ prabhākaryā bodhisattvabhūmau sthito bodhisattvo 
dharmānudharmapratipattiheto viviktaṃ kāmairviviktaṃ pāpakairakuśaladharmai: savitarka savicāraṃ vivekajaṃ 
prītisukhaṃ prathamaṃ dhyānamupasaṃpadya viharati | sa vitarkavicārāṇāṃ 
vyupaśamādadhyātmasaṃprasādāccetasa ekotībhāvādavitarkamavicāraṃ samādhijaṃ prītisukhaṃ 
dvitīyadhyānamupasaṃpadya viharati | sa prītervirāgādupekṣako viharati smṛtimān saprajānan | 
sukhaṃ na kāyena pratisaṃvedayati yattadāryā ācakṣante-upekṣaka: smṛtimān | sukhavihārī 
niṣprītikaṃ tṛtīyaṃ dhyānamusaṃpadya viharati | sa sukhasya ca prahāṇāddu:khasya ca prahāṇātpūrvameva 
ca saumanasyadaurmanasyayorastaṃgamādadu:khāsukhamupekṣāsmṛtipariśuddhaṃ caturtha dhyānamupasaṃpadye 
viharati | “iti, etāni catvāri dhyānāni | catastra ārūpyasamāpattayastu- tadyathā-“sa 
sarvaśo rūpasaṃjñānāṃ 
samatikramātpratighasaṃjñānāmastaṃgamānnānātvasaṃjñānāmamanasikārādanantakamākāśamityākāśā 
nantyāyatanamupasaṃpadya viharati | sa sarvaśa ākāśānantyāyatanasamatikramādanantaṃ 
vijñānamiti vijñānānantyāyatanamupasaṃpadya viharati | sa sarvaśo 
vijñānānantyāyatanasamatikramānnāsti kiṃcidityākiṃcanyāyatanamupasaṃpadya viharati | sa 
sarvaśa ākiṃcanyāyatanasamatikramānnaiva saṃjñā nāsaṃjñāpi iti saṃjñānāsaṃjñāyatanamupasaṃpadya 
viharati |” imāścatastra ārūpyasamāpattaya: | catvāro’pramāṇāstu evam- “sa maitrisahagatena 
cittena vipulena mahadatenādvayenāpramāṇenāvaireṇāsapatnenānāvaraṇenāvyābādhena sarvatrānugatena 
@016
dharmadhātuparame 
loke ākāśadhātuparyavasāne sarvāvantaṃ lokaṃ spharitvopasaṃpadya viharati | evaṃ karuṇāsahagatena 
cittena | muditāsahagatena cittena | upekṣāsahagetana cittena viharati |” 
pañcābhijñāstu, tadyathā- “so’nekavidhāmṛddhividhiṃ pratyanubhavati | pṛthivīmapi kampayati | 
eko’pi bhūtvā bahudhā bhavati | bahudhāpi bhūtvaiko bhavati | āvirbhāvaṃ tirobhāvamapi 
pratyanubhavati | tira: kuḍayaṃ tira:prākāraṃ parvatamapyasajjan gacchati tadyathāpi nāma ākāśe | 
ākāśe’pi paryaṅkena krāmati tadyathāpi nāma pakṣiśakuni: | pṛthivyāmapyunmajjananimajjanaṃ 
karoti tadyathāpi nāma udake | udake’pyamajjan gacchati tadyathāpi pṛthivyām | dhūmayati 
prajvalati, tadyathāpi nāma mahānagniskandha: | svakāyādapi mahāvāridhārā utsṛjati 
tadyathāpi nāma mahāmegha: | yābhirvāridhārābhirayaṃ trisāhastramahāsāhasro lokadhāturādīpta: pradīpta: 
saṃprajvalito’gninā ekajvālībhūto nirvāpyate | imāvapi candrasūryāvevaṃmarhaddhiko 
evaṃmahānubhāvo pāṇinā parāmṛśati parirmāṣṭhi yāvadbrahmalokamapi kāyena vaśaṃ vartayati |” 
ityete ṛddhayabhijñā: | 
“sa divyena śrotradhātunā [viśuddhenā] tikrāntamānuṣyakena ubhayān śabdān śṛṇoti 
divyānmānuṣyakān, sūkṣmānaudārikāṃśca | ye dūre’ntike vā antaśo 
daṃśamakaśakakīṭamakṣikāṇāmapi śabdān śṛṇoti | [eṣā divyā śrotrābhijñā] ||” 
“sa parasattvānāṃ parapudgalānāṃ cetasaiva cittaṃ yathābhūtaṃ prajānāti | sarāgaṃ cittaṃ sarāgacittamiti 
yathābhūtaṃ prajānāti | virāgaṃ cittaṃ virāgacittamiti prajānāti | sadoṣaṃ, vigatadoṣaṃ, samohaṃ, 
vigatamohaṃ, sakleśaṃ, ni:kleśaṃ, parittaṃ, vipulaṃ, mahadataṃ, apramāṇaṃ, saṃkṣiptaṃ, [vistīrṇa], 
samāhitaṃ, asamāhitaṃ, vimuktaṃ, avimuktaṃ, sāṅganam, anaṅganam, audārikaṃ 
cittamaudārikacittamiti yathābhūtaṃ prajānāti | anaudārikaṃ cittamanaudārikaṃ cittamiti yathābhūtaṃ 
prajānāti | iti parasattvānāṃ parapudgalānāṃ cetasaiva cittaṃ yathābhūtaṃ prajānāti | [ityeṣā 
paracittajñānābhijñā] ||” 
“so’nekavidhaṃ pūrvanivāsamanusmarati | ekāmapi jātimanusmarati | dve tistrañcatastra: pañca 
daśa viṃśati: triṃśataṃ catvāriśataṃ pañcāśataṃ jātiśata[sahastra]manusmarati | anekānyapi 
jātiśatāni | [anekānyapi jātisahastrāṇi] anekānyapi jātiśatasahastrāṇi | 
saṃvartakalpamapi vivartakalpamapi | anekānapi saṃvartavivartakalpānapyanusmarati | kalpaśatamapi 
kalpasahastramapi kalpaśatasahastramapi kalpakoṭīmapi kalpakoṭīśatamapi kalpakoṭīsahastramapi 
kalpakoṭīśatasahasramapi yāvadanekānyapi 
kalpakoṭīniyutaśatasahasrāṇyanusmaratyamunnāhamāsamevaṃnāmā | evaṃgotra: evaṃjāti: evamāhāra 
evamāyu: pramāṇa: evaṃcirasthitika: evaṃ sukhadu:khapratisaṃvedī | so’haṃ tataścyuto’tropapanna: | 
tataścyuta ihopapanna: | iti sākāraṃ soddeśaṃ sanimittamanekavidhaṃ pūrvanivāsamanusmarita | [eṣā 
pūrvanivāsānusmṛtyabhijñā] ||” 
“sa divyena cakṣuṣā viśuddhenātikrāntamānuṣyakeṇa sattvān paśyati cyavamānānupapadyamānān 
suvarṇān durvarṇān sugatān durgatān praṇītān hīnān | yathākamīpagān sattvān yathābhūtaṃ 
prajānāti- ime bhavanta: sattvā: kāyaduścaritena samanvāgatā vāgduścaritena samanvāgatā 
manoduścaritena samanvāgatā: āryāṇāmapavādakā mithyādṛṣṭhaya: 
mithyādṛṣṭikarmasamādānahetostaddhetuṃ tatpratyayaṃ kāyasya bhedātparaṃ 
maraṇādapāyadurgativinipātanirayeṣūpapadyante | ime punarbhavanta: sattvā: kāyasucaritena 
samanvāgatā vāksucaritena samanvāgatā mana:sucaritena samanvāgatā āryāṇāmanapavādakā: | 
samyagdṛṣṭikarmasamādānahetostaddhetuṃ tatpratyayaṃ kāyasya bhedātparaṃ maraṇātsugatau svarge 
devalokeṣūpapadyanta iti [prajānāti | evaṃ] divyena cakṣuṣā viśuddhenātikrāntamanuṣyeṇa 
@017
(cyavamānānupapadyamānān) sākāraṃ soddeśaṃ sanimittaṃ sattvān paśyati | yathākamīpagatān 
sattvān yathābhūtān prajānāti | sa imāni dhyānāni vimokṣān samādhīn samāpattīśca 
samāpadyate, vyuttiṣṭhate | na ca teṣāṃ vaśenopapadyate’nyatra yatra bodhyaṅgaparipūriṃ paśyati tatra 
saṃcintya praṇidhānavaśenopapadyate | tatkasya heto ? tathāhi tasya 
bodhisattvasyopāyakauśalyābhinirhatā cittasaṃtati: ||”
ata eva asyāṃ bhūmau bodhisattve dhyānamabhijñāśca sambhavanti kathaṃ sadā 
laukikarāgadveṣaparikṣaya: ? capadaṃ tu anuktasaṅgrahārtham, iti tasya mohasyāpi parikṣayo
bhavati–kathamiti, idamapi yathā sūtre-“sa sarvadharmāṇāmasaṃkrāntitāṃ ca avināśitāṃ ca 
pratītya pratyayatayā vyavalokayati || tasya bhūyasyā mātrayā sarvāṇi kāmabandhanāni tanūni 
bhavanti | sarvāṇi rūpabandhanāni sarvāṇi bhavabandhanāni sarvāṇyavidyābandhanāni tanūni 
bhavanti | dṛṣṭikṛtabandhanāni ca pūrvameva prahīṇāni bhavanti | tasya asya prabhākaryā 
bodhisattvabhūmau sthitasya bodhisattvasya anekān kalpān yāvadanekāni 
kalpakoṭiniyutaśatasahastrāṇi ....peyālaṃ...anupacayaṃ mithyārāga: prahāṇaṃ gacchati, anupacayaṃ
mithyādoṣa: prahāṇaṃ gacchati, anupacayaṃ mithyāmoha: prahāṇaṃ gacchati |” ityuktam | atastasya 
rāgo dveṣo mohaśca parikṣīṇo bhavati | kathaṃ hi te sadā laukikakāmarāgātupahantu samarthā 
bhaviṣyantīti yathā- “iyaṃ bhavanto jinaputrā bodhisattvasya prabhākarī nāma tṛtīyā 
bodhisattvabhūmi: samāsanirdeśata:, yasyāṃ pratiṣṭhito bodhisattvo bhūyastvena indro bhavati 
devarājastridaśādhipati: kṛtī prabhu: sattvānāṃ kāmarāgavinivartanopāyopasaṃhārāya kuśala:
sattvān kāmapaṅkādabhyuddhartum”, ityuktam | ata: sa jinaputro laukikakāmarāgānupahantuṃ 
samartho bhaviṣyati | evamasya bodhisattvasya tṛtīyabodhisattvabhūmau 
viśuddhakṣāntipāramitādhyānāparimāṇasamāpatyabhijñā rāgādiparikṣayasya ca 
niścitaprāptirbhaviṣyatītyuktvā adhunā tu kṣāntipāramitāparyantaṃ pāramitātrayāśrayaviśeṣaṃ 
sambhārasvabhāvaṃ phalaparisiddhivyavasthāṃ ca prakāśayitumākhyāyate-
ime hi dānādimayā: tridharmā gṛhibhya uktā: sugataistu bhūya: |
ta eva puṇyetyapi saṃbhṛtā hi sambuddharūpātmakakāyahetu: ||3.12||
bodhisattvā eva yathoktadānādyāśrayā: santi, tathāpi gṛhasthapravrajitabhedena tatra dvayo: saṃbhavaṃ 
vicintya tathoktam | tatra gṛhastheṣu prāyeṇa dānādayastrayo dharmā: susādhyā:, parivrājakeṣu ca 
vīrya, dhyānaṃ tathā prajñā | na cetaretarāsaṃbhāvanā | buddhatvahetusambhārau tu dvau sta:, sa cāsau 
puṇyasaṃbhāro jñānasaṃbhāraśca | tatra puṇyasambhārastu tāstistra: pāramitā: santi, jñānasambhāraśca 
dhyānaṃ prajñā ca | vīrya tūbhayaheturiti vyavasthā | tatra ya: puṇyasambhāra: sa saṃbuddhānāṃ bhagavatāṃ 
śatapuṇyalakṣaṇasya adbhutasya acintyasya viśvarūpamayasya rūpakāyasya hetu: |
dharmasvabhāvakāyasya anutpādalakṣaṇasya hetustu jñānasambhāra: | samprati āśrayādimāhātmyena 
svamahatvamuktvā tṛtīyabodhisattvabhūmyavasthā samākhyāyate-
prabhākarīyaṃ jinaputrasūrye tama: svakaṃ pūrvataraṃ vināśya |
samīhate lokatamo vihantum |
sugataputrasūryasthiteyaṃ prabhākarībhūmi: svāśritāmavidyāmātmodbhavavighnabhūtāṃ 
jāyamānāvasthāyāmeva vināśya tatprakāropadeśena tadbhinnānāṃ tṛtīyabhūmyudbhavavighnāndhakāraṃ 
vihantuṃ samīhate | sa bodhisattva:-
na cātra kopo bhuvi tīkṣṇabhūte ||3.13||
sa tu doṣāndhakārāṇāṃ pratibandhakānāṃ nāśanena sūryavadatitīkṣṇatāvatāre’pi doṣayuktajanebhyo 
na krudhyati | kṣānterativiśiṣṭābhyāsātkaruṇayā santate: snigdhatvācca |
@018
madhyamakāvatārabhāṣye tṛtīyaścittotpāda: |
4. caturthaścittotpāda: 
samprati dānaśīlakṣāntipāramitābhyo vīryapāramitāyā atirekadeśanādvāreṇa 
caturthacittotpādamadhikṛtya ākhyāyate-
guṇā aśeṣā anugamya vīrya dvayostu heturmatipuṇyarāśyo: |
yato bhavetprojjvalameva vīryamarciṣmatī bhū: khalu sā caturthī ||4.1||
kuśalakarmānutsāhamaye tu sarvathā dānādāpravṛtte: sarvaguṇotpādo’saṃbhava: |
pūrvoktaguṇasañcayasamutsuke tu prāptāprāptayorvṛddhiprāptisaṃbhavādyasya kasyacidguṇasya hetustu 
vīryameva asti | sambhāradvayahetustu pūrvata ākhyāta: | tadvīryaṃ svaguṇapariśuddhidvārā yasyāṃ 
bhūmāvadhijvalati sā tu caturthī bodhisatvabhūmi: arciṣmatīti syāt | api ca, kasya 
hetorarciṣmatīti ākhyāyate-nāmāvatārahetudeśanārtham-
sambodhipakṣasya vibhāvanāto jāto’vabhāsa: sugatasya putre |
tāmraprabhāyā adhikaṃ vibhāti 
ityuktam | evamasyāṃ bhūmau bodhisattve saptatriṃśadbodhipākṣikadharmabhāvanena pūrvākhyātatāmraprabhāyā 
viśiṣṭo’vabhāsa upapadyate | tasmātsamyagjñānāgniprabhopapādena sā 
bodhisattvabhūmirarciṣmatītyākhyāyate | saptatriṃ śadbodhipākṣikā dharmastu evama-catvāri 
smṛtyupasthānāni, catvāri samyakprahāṇāni, catvāra ṛddhipādā:, pañcendriyāṇi, pañca 
balāni, sapta bodhyaṅgāni āryāṣṭāṅgamārgaścetyuktā: | tatra catvāri smṛtyupasthānāni-
“jinaputrā, bodhisattvo’syāmarciṣmatyāṃ bodhisattvabhūmau pratiṣṭhito’dhyātmaṃ kāye kāyānudarśī 
viharati, ātāpī saṃprajānan smṛtimān vinīya loko’bhidhyādaurmanasye | bahirdhā kāye 
(kāyānudarśī viharati, ātāpī saṃprajānan smṛtimān vinīya loke’bhidhyādaurmanasye)
adhyātmaṃ bahirdhā kāye | evamevādhyātmaṃ vedanāsu bahirdhā vedanāsu adhyātmaṃ bahirdhā vedanāsu 
| evamadhyātmaṃ citte bahirdhā citte’dhyātmaṃ bahirdhā citte | adhyātmaṃ dharmeṣu dharmānudarśī 
(viharati ātāpī saṃprajānan smṛtimān) bahirdhā dharmeṣu dharmānudarśī...evamadhyātmaṃ bahirdhā 
dharmeṣu...|” iti vistṛtanirdeśavat |
catvāri samyakprahāṇāni yathā- “so’nutpannānāṃ pāpakānāmakuśalānāṃ dharmāṇāmanutpādāya 
cchandaṃ janayati vyāyacchate vīryamārabhate cittaṃ pragṛhṇāti samyakpraṇidadhāti | utpannānāṃ 
pāpakānāmakuśalānāṃ dharmāṇāṃ 
prahāṇāya [itipūrvavat] | anutpannānāṃ kuśalānāṃ dharmāṇāmutpādāya [itipūrvavat] |
utpannānāṃ kuśalānāṃ dharmāṇāṃ sthitaye’saṃpramoṣāya vaipulyāya bhūyobhāvāya (bhāvanāya)
paripūraye [cchandaṃ janayati, vyāyacchate-tu pūrvavat] |”
catvāro ṛddhīpādā: “chandasamādhiprahāṇasaṃskārasamanvāgatamṛddhipādaṃ bhāvayati vivekaniścitaṃ 
virāganiścitaṃ nirodhaniścitaṃ vyavasargapariṇataṃ [tadvata] vīrya
[samādhiprahāṇasaṃskārasamanvāgatamṛddhipādaṃ] bhāvayati citta
[samādhiprahāṇasaṃskārasamanvāgatamṛddhipādaṃ] bhāvayati mīmāṃsā 
[samādhiprahāṇasaṃskārasamanvāgatamṛddhipādaṃ] bhāvayatītyādi pūrvavat |”
@019
pañcendriyāṇi tadyathā-“sa śraddhenadriyaṃ bhāvayati [iti tadvat]
vivekaniścitaṃ...vīryenadriyaṃ ...smṛtīndriyaṃ...samādhīndriyaṃ...prajñendriyaṃ ...sa | “bhāvayati
virāganiścitamityādi | pañcabalāni tu tānyevāsapakṣaparājitāni pūrvavat |
sapta bodhyaṅgāni-tadyathā-“(sa) smṛti-saṃbodhyaṅgaṃ bhāvayati, [ityādi] dharmapravicaya
[bodhyaṅgaṃ] vīrya [saṃbodhyaṅgaṃ] prīti [saṃbodhyaṅgaṃ] prastrabdhi-[saṃbodhyaṅgaṃ] samādhi
[saṃbodhyaṅgaṃ] upekṣā [saṃbodhyaṅgaṃ bhāvayati ityādi pūrvavat]|”
āryāṣṭāṅgamārgastu yathā-“samyakdṛṣṭiṃ bhāvayati [virāganiścitaṃ nirodha- niścitaṃ
vyavasargapariṇataṃ] samyaksaṅkalpaṃ [api pūrvavat] samyagvācaṃ ...
samyakkarmāntaṃ... samyagājīvaṃ...samyagvyāyāmaṃ...samyaksmṛtiṃ ...samyaksamādhim |"
[bhāvayati ityādi pūrvavat | ] asyāṃ bhūmau na kevalaṃ bodhipākṣikabhāvanotpādo’pitu-
saṃkṣīyate cātmadṛśo’nuṣaṅga: ||4.2||
asyāṃ bhūmau tasya ātmadṛṣṭikṣayo’pi bhavati-tathā-“jinaputrā, bodhisattvasya
asyāmarciṣmatyāṃ bodhisattvabhūmau sthitasya yānīmāni satkāyadṛṣṭipūrvaṅgamāni 
ātmasattvajīvapoṣa (puruṣa) pudalaskandhadhātvāyatanābhiniveśasamucchritāni urnmajjitāni 
nimajjitāni vicintitāni vitarkitāni kelāyitāni mamāyitāni dhanāyitāni
niketasthānāni, tāni sarvāṇi vigatāni bhavanti sma |” ityuktam |
iti madhyamakāvatārabhāṣye’rciṣmatī nāma caturthaścittotpāda: |
5. pañcamaścittotpāda: 
samprati pañcamacittotpādādhikāra:-
sa durjayābhūmigato mahātmā kṣamo na jetuṃ hyapi sarvamārai: |
pañcamabodhisattvabhūmau sthito bodhisattvastu sarvalokadhātusthitairdevaputramārairapi jetuṃ na kṣama: 
tatpareṣāṃ mārakiṅkarādīnāṃ ka: punarvāda: ? ata eva asyā bhūmernāma sudurjayeti |
bodhisattvastu-
dhyāne viśiṣṭe sumateśca satyasūkṣmasvabhāvādhigame’tidakṣa: ||5.1||
jñātavya: | tatra daśapāramitāsu dhyānapāramitaiva ativiśiṣṭā bhavati | sumatīti āryā: | teṣāṃ 
satyāni sumatisatyāni āryasatyānītyartha: | svabhāvastu svarūpam |
sūkṣmajñānādhigatasvabhāvastu sūkṣmasvabhāva:, bhadramatisatyānāṃ sūkṣmasvarūpasya jñāne’tidakṣo
bhavati | caturāryasatyāni tu du:khasamudayanirodhamārgā: | bhagavatā satyaṃ tu dvayameva diṣṭamiti 
tadyathā-saṃvṛtisatyaṃ paramārthasatyañca | yathā-pitāputrasamāgamasūtre-
satya ime duvi lokavidūnāṃ diṣṭa svayamaśruṇitva pareṣām | saṃvṛti yā ca tathā paramārtho satyu 
na sidhyati kiṃ ca tṛtīyu || ityuktam | madhyamakaśāstre’pi-
dve satye samupāśritya buddhānāṃ dharmadeśanā | lokasaṃvṛtisatyaṃ ca satyaṃ ca paramārthata: ||
ityuktam | ata: kvasatyadvayātiriktāni anyāni caturāryasatyāni santīti cet-
@020
āravyāyate-yadyapi evam, tathāpi heyopādeyayo: pṛthakpṛthakhetuphalabhāvadeśanārthamatra
caturāryasatyāni uktāni | tatra heyapakṣastu saṃkleśa: | tatphalaṃ ca du:khasatyam | hetuśca 
samudayasatyam | upādeyapakṣastu vyavadānam, tasya phalaṃ nirodhasatyam |
tatprāptiheturmārgasatyam | tatra du:khasamudayamārgasatyānāṃ saṃvṛtisatye’ntarbhāva: | nirodhasatyaṃ 
paramārthasatyasvarūpam | tathāparaṃ satyaṃ yatkiṃcitsyāttasyāpi yathāyogaṃ satyadvaye’ntarbhāva eva 
niśceya: | kiṃ catu:satyātiriktamaparamapi satyamastīti cet ? ākhyātam | yathā-
bodhisattvapañcamabhūmau-“idaṃ du:khamāryasatyamiti yathābhūtaṃ prajānāti | ayaṃ du:khasamudaya
āryasatyamiti yathābhūtaṃ prajānāti | ayaṃ du:khanirodha āryasatyamiti yathābhūta prajānāti |
iyaṃ du:khanirodhagāminī pratipadāryasatyamiti yathābhūtaṃ prajānāti | sa saṃvṛtisatyakuśalaśca
bhavati | paramārthasatyakuśalaśca bhavati | lakṣaṇasatyakuśalaśca bhavati | vibhāgasatyakuśalaśca 
bhavati | nistīraṇasatyakuśalaśca bhavati | vastusatyakuśalaśca bhavati | prabhavasatyakuśalaśca 
bhavati | kṣayānutpādasatyakuśalaśca bhavati | mārgajñānāvatārasatyakuśalaśca bhavati |
sarvabodhisattvabhūmikramānusaṃdhiniṣpādanatayā yāvattathāgatajñānasamudayasatyakuśalaśca bhavati | sa 
parasattvānāṃ yathāśayasaṃtoṣaṇātsaṃvṛtisatyaṃ prajānāti | ekanayasamavasaraṇātparamārthasatyaṃ 
prajānāti | svasāmānyalakṣaṇānubodhāllakṣaṇasatyaṃ prajānāti |
dharmavibhāgavyavasthānānubodhādvibhāgasatyaṃ prajānāti |
skandhadhātvāyatanavyavasthānānubodhānnistīraṇasatyaṃ 
prajānāti | cittaśarīraprapīḍanopanipātitatvādvastusatyam, gatisaṃdhisaṃbandhanatvātprabhavasatyam, 
sarvajvaraparidāhātyantopaśamātkṣayānutpādasatyam, [advayānutpādasatyam,]
advayābhinirhārānmārgajñānāvatārasatyam, sarvākārābhisaṃbodha: 
sarvabodhisattvabhūmikramānusaṃdhiniṣpādanatayāyāvattathāgatajñānasamudayasatyaṃ prajānāti |”
ityuktavat |
iti madhyamakāvatārabhāṣye sudurjayākhya: pañcamaścittotpāda: |